Document ID: 31998D0607

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Οκτωβρίου 1998 για τη συμπλήρωση της κοινής δράσης 95/545/ΚΕΠΠΑ, η οποία υιοθετήθηκε από το Συμβούλιο, βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη συμμετοχή της Ευρωπαϊκής Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία-Ερζεγοβίνη (98/607/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο Ι.11,
Εκτιμώντας:
ότι, στις 11 Δεκεμβρίου 1995, το Συμβούλιο υιοθέτησε την κοινή δράση 95/545/ΚΕΠΠΑ όσον αφορά τη συμμετοχή της Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία-Ερζεγοβίνη (1), και ότι αποφασίσθηκε, στις 20 Δεκεμβρίου 1996, με την απόφαση 96/745/ΚΕΠΠΑ (2) αποφασίσθηκε να παραταθεί η κοινή δράση 95/545/ΚΕΠΠΑ έως τις 31 Δεκεμβρίου 1998 7
ότι το «Συμβούλιο Ειρήνευσης» ενίσχυσε τις αρμοδιότητες του Ανώτατου Αντιπροσώπου κατά τις υπουργικές διασκέψεις που έγιναν αντίστοιχα στο Παρίσι στις 14 Νοεμβρίου 1996, στο Λονδίνο στις 4 και 5 Δεκεμβρίου 1996 και στη Σίντρα στις 30 Μαΐου 1997 7 ότι το Συμβούλιο αποφάσισε στις 22 Ιουλίου 1997 με την απόφαση 97/476/ΚΕΠΠΑ (3) να συμπληρώσει ανάλογα τη συμμετοχή της Ένωσης στη χρηματοδότηση του προϋπολογισμού του Γραφείου του Ανωτάτου Αντιπροσώπου με συνεισφορά, βαρύνουσα τον κοινοτικό προϋπολογισμό κατά 4,6 εκατομμύρια Ecu το 1997 και 6,26 εκατομμύρια Ecu το 1998 7
ότι το «Συμβούλιο Ειρήνευσης» διεύρυνε την αποστολή του Ανωτάτου Αντιπροσώπου κατά την υπουργική διάσκεψη που πραγματοποιήθηκε στη Βόννη στις 10 Δεκεμβρίου 1997 7 ότι είναι αναγκαία συμπληρωματικά κεφάλαια προκειμένου να δοθεί η δυνατότητα στον Ανώτατο Αντιπρόσωπο να καλύψει και τις νέες του αρμοδιότητες που καθορίστηκαν στη διάσκεψη της Βόννης έως τις 31 Δεκεμβρίου 1998 7 ότι αυτά τα κεφάλαια ζητήθηκαν από το Γραφείο του Ανωτάτου Αντιπροσώπου από όλους τους δωρητές και ότι η συνεισφορά που προβλέπει η απόφαση 97/476/ΚΕΠΠΑ θα εξαντληθεί πριν το τέλος του 1998,
ΑΠΟΦΑΣΙΖΕΙ:
Άρθρο 1
1. Προκειμένου να καλυφθεί η συνεισφορά της Ευρωπαϊκής Ένωσης στις πρόσθετες δαπάνες που συνδέονται με την αποστολή του Ανώτατου Αντιπροσώπου το 1998, ο γενικός προϋπολογισμός των Ευρωπαϊκών Κοινοτήτων για το έτος 1998 επιβαρύνεται με ένα ποσό 2,8 εκατομμυρίων Ecu κατ' ανώτατο όριο.
2. Η διαχείριση των δαπανών που χρηματοδοτούνται από το ποσό που αναφέρεται στην παράγραφο 1 γίνεται με τήρηση των διαδικασιών και κανόνων της Κοινότητας που ισχύουν όσον αφορά τον προϋπολογισμό.
Άρθρο 2
Η παρούσα απόφαση αρχίζει να ισχύει την ημέρα της υιοθέτησής της. Εφαρμόζεται έως τις 31 Δεκεμβρίου 1998.
Άρθρο 3
Η παρούσα απόφαση δημοσιεύεται στην Επίσημη Εφημερίδα.
Λουξεμβούργο, 26 Οκτωβρίου 1998.

Labels: 18
15
19
5